sprokie van steen – wolfshadowwhispers
In ‘n woestyn van glas en teer en pyn
ver van rus en ver van sonskyn
sit hy en wag vir genade
‘n almoesie wat val
hy hoor die mense, die lief en leed
die vrees van resessie en ekonomie wat vreet
is dalk net ‘n steen in hul pad
dalk net ‘n klip maar sy hart is sag
Hulle noem hom ‘agnee’ en ‘kry-‘n-werk’
‘fokkof-jy’ en ‘skoert-jou-snert’
hulle kyk hom met vrees in hulle oë
want die woestyn kan jou sluk en jy kan een word
In ‘n woestyn van karre wat doelloos ry
en mense soos pikkewyne wat na die wind jaag
sit hy in honger strate
en wense maak sy maag nie vol
hy was een van die mense, maar hy het vergeet
want die woestyn wou hom lankal op vreet
want sy pakket het lankal opgedroog
en hom versteen en uit gedroog
maar hy was deel van ‘n ou ‘regime’
en in ‘n nuwe wêreld, wat hom vol haat bedien.
daar is meer soos hy op die straat
Sondag ry almal verby hulle
asof selfs ‘n god hulle haat
en samaritane is so min
want ons probleme maak ons blind…
tot die woestyn ook ons, fokken verslind
met apologie aan perdebytjie
Arme Dina, ook bekend as Perdebytjie het nie geweet hoe haar fotos my geinspireer het nie en skrik dalk haar angel en vlerkies af as sy die gedig sien.
Die gedig is ‘n metafoor en gaan oor mense oor 40 jaar oud wat as deel van die ‘old regime’ gesien word en nie werk kan kry nie. Die gedig is nie gemik teen enige politieke instansie nie. Dis ‘n sosiale kommentaar en enige iemand wat rassisme of iets polities in die gedig sien moet hom weer lees. Die gedig beteken ook nie dat elke persoon oor 40 deur dit gaan nie. Dit vertel net ‘n storie wat geinspireer is deur wat ek van mense hoor op busse en op Facebook en Dina se pragtige fotos.
Gaan kyk gerus na die res van haar fotos hier: https://perdebytjie.wordpress.com/2016/10/08/klipman/
Dina, baie dankie vir die gebruik van jou fotos. Vandag was jy ‘n muse. Ek hoop jy vergewe my snaakse interpretasie van jou pragtige kuns 😉
10 thoughts on “sprokie van steen”
Oktober 12, 2016 at 7:02 vm
Ek is woordeloos,Wolfie…wat ‘n pragtige gedig!Dit laat sommer trane loop as ek hierdie lees:
Dit laat my dink aan ‘n oom wat altyd ‘n karwag was en gereeld my kar opgepas het.Hy het eendag geskok vir my vertel hoe iemand op ‘n vieslike manier hom gevloek het en gesê het hy is net ‘n sleg bedelaar..ek wou huil.Jou gedig sê presies hoe dit is!
Wat ‘n voorreg dat ek jou muse kon wees!
Oktober 12, 2016 at 8:02 vm
Die voorreg is myne. Jy is ‘n fantastiese muse. Weet jy ek kyk na die mense op die straat wat ons weg gooi omdat ons beter af is en dan sien ek hoe maatskappye deesdae so maklik vou, mense wat af betaal word want hulle dienste kan nie meer bekostig word nie, pryse wat so die hoogtes in skiet dat pensioenarisse dit nie meer kan bekostig nie, die feit dat daar baie verpleegsters en susters is wat nie kan werk kry nie terwyl hospitale staak, busdrywers wat nie kan werk kry nie en werkende bus drywers staak… ek sien ‘n seer wêreld, ‘n ondankbare wêreld, ‘n honger wêreld en dit is ook deel van my inspirasie vir my gedig. Die wêreld waarin ons leef is ‘n woestyn, nie almal van ons kry altyd ‘n oase daarin nie en ons wat op oases is kan baie vinnig ook in die woestyn beland.
of my kop raas 🙂
Oktober 12, 2016 at 10:27 vm
Jou kop raas nie..dis die harde werklikheid.Maar ek dink tog ‘n mens moenie te diep in moedeloosheid verval nie,veral as jyself nog goed af is nie.Geniet en waardeer elke dag se voorregte.Mens moet egter nooit te gemaklik raak en dink dit kan nie met jou gebeur nie.
Oktober 12, 2016 at 10:36 vm
Ek stem. Ek waardeer wat ek het en is dankbaar dat ek nog ‘n dak oor my kop het, troeteldiere wat ek kan bekostig om te voed, kos in my kas en liefde in en om my.
Oktober 12, 2016 at 10:41 vm
Veral die liefde en omgee,waarvan jy baie het,liewe Wolfvriend!
Oktober 12, 2016 at 11:11 vm
ag dankie bytjie
Oktober 13, 2016 at 8:49 nm
Die elke dag se pyn in ons land, met jou fyn aanvoeling, aangrypend geskilder met woorde!!!!!!!!!!!!!!!!!!!
Oktober 20, 2016 at 11:05 nm
Iemand moet daardie pyn aan spreek ne> dankie vir die mooi woorde
Oktober 19, 2016 at 6:55 vm
Wow Wolfie, dis hoendervleismooi geskryf!